На занятку дзеці знаёмяцца з традыцыйнымі вырабамі беларускіх майстроў – прыладамі працы, хатнім начыннем, посудам, вопраткай, цацкамі, бытавым абсталяваннем. Выкананыя з гліны, дрэва, саломы, льну, воўны, паперы, прадметы маюць не толькі ўтылітарнае (практычнае) прызначэнне, але і з’яўляюцца мастацкімі творамі. Сучасныя майстры працягваюць традыцыі нашых продкаў.